open-index/open-wikipedia-markdown huggingface dataset:
370 SM

## Peristiwa
### Mengikut tempat
#### Yunani

* Cleomenes II mewarisi abangnya, Agesipolis II, sebagai raja Sparta Agiad.
* Sparta di bawah Raja Agesilaus II menyerang Arcadia. Selepas gagal merayu bantuan daripada Athens, Arcadia meminta bantuan daripada Thebes. Epaminondas dari Thebes tiba dengan sebuah angkatan tentera dan selepas mendapati bahawa tentera Sparta telah beredar, mengejarkan mereka.
* Dengan bantuan Thebes, ibu kota Arcadia di Megalopolis disiapkan dan sebuah sistem demokrasi diasaskan dengan sebuah Perhimpuanan Sepuluh Ribu serta sebuah Majlis 50.
* Jason dari Pherae, penzalim Thessaly, meninggal dunia selepas menjadikan Thessaly sebagai sebuah kuasa yang kuat dalam politik Yunani.

### Mengikut topik
#### Matematik
* Eudoxus dari Cnidus mengembangkan kaedah menerusi habisan untuk menentukan luas di bawah lengkung secara matematik.

## Kelahiran
* Marcus Valerius Corvus, pahlawan Republik Rom

## Kematian
* Agesipolis II, raja Sparta
* Hippocrates dari Cos, pakar perubatan Yunani (lahir k.k. 460 SM)
* Democritus dari Abdera, ahli falsafah Yunani (tarikh anggaran)
371 SM

## Peristiwa
### Mengikut tempat
#### Yunani

* Sebuah kongres perdamaian dipanggil di Sparta. Dalam persidangan perdamaian, Raja Agesilaus II dari Sparta, dengan sokongan Athens, enggan membenarkan Thebai memeterai perjanjian itu bagi pihak semua Boeotia. Epaminondas yang merupakan seorang boeotark (salah satu daripada lima majistret persekutuan Boeotia), mengekalkan pendirian Thebai, walau jika perbuatannya mengakibatkan Thebai dikecualikan daripada perjanjian perdamaian tersebut.
* Tindakan-tindakan Thebai dalam kongres perdamaian mengakibatkan perang antara Sparta dan Thebai. Sparta menempatkan sebuah angkatan tentera di sempadan barat Thebai untuk menggunakan kesempatan yang diwujudkan oleh kejayaan diplomatiknya supaya mengenakan kekalahan yang teruk pada Thebai. Bagaimanapun, yang kena teruk ialah Sparta. Dalam Pertempuran Leuctra, Epaminondas dan Pelopidas, jeneral-jeneral Thebai, mencapai suatu kemenangan yang muktamad terhadap tentera Sparta di bawah Cleombrotus I, raja Sparta yang lain, yang dibunuh dalam pertempuran ini. Epaminondas memenangi pertempuran ini melalui sebuah inovasi taktikal yang melibatkan lebih dahulu menyerang musuh dengan begitu teruk pada tempatnya yang paling kuat berbanding yang paling lemah, sehingga tidak dapat dipertahankan. Oleh sebab pertempuran ini, persekutuan Boeotia terselamat.
* Athens tidak mengalu-alukan kemenangan Thebai, dan takut akan keagresifannya yang semakin membangkit. Selepas kemenangan Thebai, perikatan lama antara Parsi dan Thebai dipulihkan.
* Dengan kekalahan Sparta ini oleh tentera Thebai yang tidak dijangka, Arcadia memutuskan untuk menuntut semula kemerdekaaan mereka. Mereka membina semula Mantinea, membentuk Liga Arcadia, serta membina sebuah kota persekutuan baru di Megalopolis.
* Agesipolis II mewarisi takhta raja Sparta dari ayahandanya, Cleombrotus I.

### Mengikut topik

#### Astronomi
* Komet asal yang dikaitkan dengan keluarga komet Kreutz Sungrazers dicadangkan melalui perihelion pada masa ini. Aristoteles dan Ephorus dikatakan mencerapnya pada tahun ini.

## Kelahiran
*

## Kematian
* Cleombrotus I, raja Sparta (maut dalam Perang Leuctra)
368 SM

## Peristiwa
### Mengikut tempat
#### Yunani

* Sedangkan campur tangan Macedon di Thessaly berjaya pada tahun yang lalu, Alexander dari Pherae memperlakukan orang-orang taklukannya dengan sama zalim seperti dahulu selepas askar-askar Macedon beredar. Oleh itu, Thessaly meminta bantuan Thebes. Pelopidas dihantar untuk memberi bantuan, tetapi dikhianati dan dipenjarakan.
* Sebagai balasan, Epaminondas dikembalikan jawatannya sebagai ketua tentera Thebes dan mengetuai sebuah ekspedisi masuk ke dalam Thessaly. Di sana, beliau mengakali tentera Thessaly dan mendapat pembebasan Pelopidas tanpa sebarang pertempuran.
* Atas desakan abang (atau adik) ipar Alexander, Ptolemy dari Aloros, Alexander II dari Macedon dibunuh semasa sebuah perayaan. Walaupun adik lelaki Alexander, Perdiccas III, menjadi raja, baginda masih bawah umur dan Ptolemy dilantik sebagai pemangku raja.

#### China

* Zhou Xian Wang menjadi raja Dinasti Zhou di China.

### Mengikut topik
#### Falsafah
* Karya Plato, *[[Republik (Plato)|Republik]]*, disiapkan dan menetapkan peraturan-peraturan untuk sebuah masyarat yang ideal dan salih, serta mencadangkan bahawa raja-raja seharusnya merupakan ahli falsafah (atau sekurang-kurangnya, diajar oleh ahli-ahli falsafah).

## Kelahiran

## Kematian
* Alexander II dari Macedon, raja Macedon (dibunuh).
367 SM

## Peristiwa
### Mengikut tempat
#### Yunani

* Epaminondas, jeneral Theban, sekali lagi menyerang tentera Peloponnesos tetapi pada masa ini, beliau tidak mencapai apa-apa selain daripada mendapatkan Sicyon bersekutu dengan Thebes. Apabila beliau kembali ke Thebes, beliau dibicarakan sekali lagi, dan sekali lagi dibebaskan daripada tuduhan.
* Archidamus III, anak lelaki Agesilaus II dari Sparta, mengetuai angkatan tentera Sparta yang mencapai kejayaan terhadap tentera Arcadia.
* Pelopidas, ketua masyarakat Thebes, diutus ke Empayar Parsi untuk memujuk Raja Artasyirsis II supaya mencadangkan penyelesaian terhadap pertikaian negara-negara Greek menurut kehendak Thebes. Artaxerxes II mengeluarkan edik yang terdiri daripada syarat-syarat perdamaian untuk negara-negara Greek, tetapi ediknya tidak dipatuhi oleh sebarang negara tersebut.

#### Republik Rom
* Semasa Gaius Licinius (Calvus) Stolo merupakan tribun di Rom selama sepuluh tahun (376 SM hingga 367 SM), beliau banyak mengurangkan permusuhan antara ningrat dengan marhaen melalui pembaharuan sebilangan undang-undang. Pada tempoh jawatannya, beliau mencadangkan Lex Licinia Sextia yang memulihkan kekonsulan kepada golongan marhaen, memerlukan kerusi konsul marhaen, mengehadkan jumlah tanah awam yang seseorang boleh dimiliki oleh seseorang, serta mengawal hutang-hutang. Para ningrat menentang undang-undang ini, walaupun undang-undang itu akhirnya diluluskan dan dikuatkuasakan mulai dari 366 SM.
* Candi dewi Concordia di Forum Romanum, Rom dibina oleh Marcus Furius Camillus.

#### Sicily
* Dionysius I dari Syracuse mangkat dan diwarisi sebagai penzalim oleh anak lelakinya, Dionysius II. Oleh sebab Dionysius II adalah lemah dan kurang berpengalaman, Dion, adik ipar Dionysius I, mengambil alih kuasa dan memujuk Plato, kawannya, supaya melatih Dionysius II dalam penggunaan praktik tentang prinsip-prinsip falsafahnya.
* Dionysius II berdamai dengan Carthage atas syarat-syarat yang sama dengan syarat-syarat yang dikenakan pada bapanya selepas ditewaskan oleh Carthage pada dekad yang lalu.

### Mengikut topik
#### Falsafah
* Aristoteles, ahli falsafah dan ahli sains Yunani, pergi ke Athens untuk berguru dengan Plato.

## Kelahiran
* Ptolemaios I, raja Mesir pengasas wangsa Ptolemaios (mangkat 283 SM).

## Kematian
* Dionysius, penzalim Syracuse (lahir 430 SM)
373 SM

## Peristiwa
### Mengikut tempat
#### Empayar Parsi

* Raja Artaxerxes II dari Parsi melancarkan sebuah serangan di bawah Pharnabazus ke atas Mesir untuk menguasai semula negara itu. Selepas beberapa kejayaan permulaan, askar-askar upahan Yunani yang bertempur untuk Parsi mara ke arah Memphis. Bagaimanapun, Raja Nectanebo I dapat menangkis serangan Parsi tersebut.

#### Yunani

* Iphicrates mengetuai sebuah ekspedisi Athens yang berjaya mematahkan kepungan Sparta ke atas Corcyra.
* Kota Yunani di Helike dimusnahkan oleh sebuah gempa bumi besar-besaran serta *[[tsunami]]*. http://www.bbc.co.uk/science/horizon/2001/helike.shtml
* Candi Apollo di Delphi dimusnahkan oleh gempa bumi.

## Kelahiran

## Kematian
372 SM

## Peristiwa
### Mengikut tempat
#### Yunani

* Jason dari Pherae, raja Thessaly, mula-mulanya bersekutu dengan Athens, dan kemudiannya dengan Macedon.

### Mengikut topik
#### Sukan
* Troilus dari Elis memenangi dua acara menunggang kuda dalam Sukan Olimpik Kuno yang menyebabkan pengadil dilarang daripada bertanding dalam Sukan tersebut.

## Kelahiran
* Mencius, ahli falsafah Cina
* Theophrastus, ahli falsafah Yunani

## Kematian
376 SM

## Peristiwa
### Mengikut tempat
#### Yunani

* Chabrias, laksamana Athens mencapai satu kemenangan tentera laut terhadap armada Sparta, berhampiran dengan pulau Naxos dalam Pertempuran Naxos. Pertempuran ini dimulakan oleh tentera Athens untuk memecahkan kepungan Sparta terhadap kapal-kapal Athens yang membawa jagung dari Laut Hitam.

## Kelahiran
* Olympias, permaisuri kepada Philip II dari Macedon serta ibu Alexander Agung (maut 316 SM)

## Kematian
* Zhou An Wang dari Dinasti Zhou di China
375 SM

## Peristiwa
### Mengikut tempat
#### Yunani

* Pelopidas, jeneral Thebes, dijadikan ketua "Pasukan Suci", sebuah badan infantri yang terdiri daripada 300 orang askar pilihan.
* Mendapat tahu bahawa garison Sparta yang diketuai oleh Orchomenus (di Boeotia) akan berekspedisi ke Locris, Pelopidas bertolak dengan Pasukan Suci Thebes serta sebuah pasukan askar berkuda yang kecil, dengan tujuan untuk menawan kota itu ketika ia tidak diawasi. Bagaimanapun, apabila tentera Thebes mendekati kota itu, mereka mendapat tahu bahawa sebuah angkatan tentera yang besar telah diturunkan dari Sparta untuk memperkukuh garison di Orchomenus dan akan tiba di kota itu tidak lama lagi. Oleh itu, Pelopidas berundur dengan angkatan tenteranya, tetapi sebelum tentera Thebes dapat tiba ke keselamatan di Tegyra, mereka bertemu dengan garison Sparta yang asal yang sedang kembali dari Locris. Dalam Pertempuran Tegyra yang menyusul, tentera Thebes ditumpaskan oleh angkatan tentera Sparta yang lebih besar.

#### China

* Zhou Lie Wang menjadi raja Dinasti Zhou di China

## Kelahiran
*

## Kematian
* Gorgias, sofis dan ahli retorik Yunani.
374 SM

## Peristiwa
### Mengikut tempat
#### Yunani

* Athens cuba beredar daripada perang Thebes-Sparta dan berdamai dengan Sparta. Bagaimanapun, perjanjian perdamaian itu dimungkir dengan pantas.
* Sparta menyerang Corcyra dan mendapatkan bantuan Syracuse. Athens datang membantu pulau itu, dan Timotheus, jeneral Athens, menawan Corcyra serta menewaskan angkatan tentera laut Sparta berhampiran dengan Alyzia (Acarnania).

#### Cyprus
* Evagoras, raja Salamis, dibunuh dan diwarisi oleh puteranya, Nicocles, yang meneruskan dasar penyunanian yang liberal di Cyprus selepas digalakkan oleh Isocrates yang menulis *Penggesaan kepada Nicocles*.

## Kelahiran

## Kematian
* Evagoras, raja Salamis di Cyprus (dibunuh)
377 SM

## Peristiwa
### Mengikut tempat
#### Yunani

* Timotheus menawan hati Acarnania serta Molossia sebagai kawan Athens.
* Dalam persediaannya untuk mengambil bahagian dalam pertempuran Sparta-Thebes, Athens mengatur semula kewangan serta pencukaiannya, dan memulakan sebuah sistem yang warganegara-warganegara kaya dipertanggungjawabkan untuk memungut cukai daripada penduduk-penduduk yang kurang kaya.
* Kedamaian Antalcidas (387 SM) termasuk sebuah fasal yang menjamin kemerdekaan kepada kota-kota Yunani. Agesilaus II, raja Sparta, mempergunakan fasal ini sebagai alasannya untuk memaksa pembubaran Liga Boeotia Thebes. Dalam dua buah kepungan, Agesilaus menyebabkan askar-askar Thebes hampir kebulur.

#### Empayar Parsi

* Mausolus dilantik sebagai satrap (gabenor) Parsi di Caria.

## Kelahiran

## Kematian
378 SM

## Peristiwa
### Mengikut tempat
#### Yunani

* Epaminondas, jeneral dan negarawan Thebes, memegang kuasa Thebes. Pelopidas dipilih sebagai boeotark (ketua majistret) Thebes.
* Timotheus, anak lelaki kepada Conon, jeneral Athens, dipilih sebagai strategus Athens.
* Suatu percubaan Sparta untuk menawan Piraeus merapati Athens dengan Thebes. Chabrias, askar upahan Athens, menewaskan tentera Sparta dalam pertempuran. Untuk pertempuran ini, Chabrias mereka sebuah teknik pertahanan yang baru: beliau memerintah setiap askar berpasangan dengan seorang lagi yang melutut dengan lutut kiri, dengan perisainya di atas lantai dan lembingnya dituju kepada musuh.
* Athens bersekutu dengan Thebes, dan membentuk Empayar Athens Kedua. Gabungan ini termasuk kebanyak kota Boeotia dan sesetengah pulau Ionia.

#### Sicily
* Perang ketiga Dionysius I dari Syracuse dengan Carthage terbukti membawa bencana. Dionysius mengalami kekalahan yang teruk di Cronium dan terpaksa membayar ganti rugi sebanyak 1,000 talen serta menyerahkan semua wilayahnya di sebelah barat Sungai Halycus kepada Carthage.

## Kelahiran

## Kematian
379 SM

## Peristiwa
### Mengikut tempat
#### Yunani

* Sparta menumpaskan Liga Chalcidice dan mengenakan syarat-syarat yang menyebelahi Raja Amyntas III dari Macedon.
* Sebuah kumpulan orang buangan Thebes yang diketuai oleh Pelopidas menyeludup masuk ke dalam kota Thebes, dan membunuh pemimpin-pemimpin kerajaan pro-Sparta. Epaminondas dan Gorgidas mengetuai sekumpulan pemuda untuk memecah masuk ke gedung senjata kota dan selepas merampas senjata-senjata itu, mereka mengepung tentera Sparta di Cadmea dengan bantuan daripada seangkatan askar hoplit Athens. Dalam Perhimpunan Thebes pada hari yang berikut, Epaminondas dan Gorgidas membawa Pelopidas dan askar-askarnya ke hadapan para hadirin dan menggesa penduduk-penduduk Thebes supaya berjuang untuk kebebasan mereka. Para hadirin perhimpunan itu membalas dengan menyanjung Pelopidas dan askar-askarnya sebagai pembebas. Takut akan dibunuh, garison Sparta menyerah kalah dan dipindahkan. Orang-orang Thebes daripada puak pro-Sparta juga dibenarkan menyerah tetapi mereka kemudian menjalani hukuman mati.
* Thebes dapat menubuhkan semula gabungan Boeotia lama dalam bentuk demokrasi yang baru. Kota-kota Boeotia bersatu sebagai sebuah persekutuan, dengan sebuah Boeotark (badan eksekutif) yang terdiri daripada tujuh orang jeneral yang dipilih daripada tujuh buah daerah di seluruh Boeotia.

## Kelahiran

## Kematian
380 SM

## Peristiwa
### Mengikut tempat
#### Empayar Parsi

* Parsi memaksa Athens menarik balik jeneralnya, Chabrias, dari Mesir. Chabrias telah berjaya membantu firaun-firaun Mesir untuk mengekalkan kemerdekaan mereka daripada dikuasai oleh Empayar Parsi.

#### Mesir
* Firaun Hakor dari Mesir mangkat dan diwarisi oleh puteranya, Nepherites II, tetapi Nepherites II digulingkan oleh Nectanebo I dalam tahun yang sama dan dengan itu, Dinasti Kedua Puluh Sembilan Mesir berakhir. Nectanabo (atau lebih tepat lagi, Nekhtnebef) menjadi firaun pertama Dinasti Ketiga Puluh Mesir.

#### Yunani

* Cleombrotus I mewarisi abangnya, Agesipolis I, sebagai raja Sparta.

## Kelahiran
* Raja Darius III dari Parsi (maut 330 SM) (tarikh anggaran).

## Kematian
* Agesipolis I, raja Sparta
* Philoxenus dari Cythera, pemuisi ditirambi Yunani (lahir 435 SM).
* Hakor, raja Dinasti Kedua Puluh Sembilan Mesir.
* Nefaarud II, putera kepada Hakor dan raja terakhir Dinasti Kedua Puluh Sembilan Mesir.
381 SM

## Peristiwa
### Mengikut tempat
#### Yunani

* Sparta mengukuhkan penguasaannya terhadap Yunani tengah melalui penubuhan semula kota Plataea yang dimusnahkan oleh Sparta pada tahun 427 SM.

#### Empayar Parsi

* Tiribazus dan Orontes, jeneral-jeneral Parsi, menyerang Cyprus dengan sebuah angkatan tentera yang jauh lebih besar daripada apa yang dapat dibentuk oleh Raja Evagoras dari Cyprus. Bagaimanapun, Evagoras dapat menyekat bekalan kepada angkatan tentera ini, dan askar-askarnya yang kebulur memberontak. Walaupun demikian, nasib Evagoras kemudian berubah apabila armadanya dimusnahkan dalam Pertempuran Citium (Larnaca, Cyprus). Evagoras melarikan diri ke Salamis dan di sana, dapat mengikat suatu perjanjian perdamaian yang membenarkannya meneruskan sebagai raja Salamis pada nama sahaja walaupun sebenarnya, beliau adalah vasal raja Parsi.

#### Republik Rom
* Daerah Tusculum ditenangkan selepas sebuah pemberontakan terhadap Rom dan ditewaskan. Selepas menyatakan penyerahan keseluruhan kepada Rom, penduduk-penduduk Tusculum menjadi "municipium cum suffragio" yang pertama dan sejak dari masa itu, kota ini terus merupakan sebuah municipium.

## Kelahiran

## Kematian
382 SM

## Peristiwa
### Mengikut tempat
#### Yunani

* Pelopidas, jeneral dan negarawan Thebes, melarikan diri ke Athens dan cuba membebaskan Thebes daripada penguasaan Sparta.
* Sebagai hukuman untuk menawan Thebes tanpa kebenaran pada tahun yang lalu, Phoebidas dipecat, tetapi tentera Sparta terus memegang Thebes. Agesilaus II, raja Sparta, mengemukakan alasan menentang cadangan untuk menghukum Phoebidas berdasarkan fakta bahawa tindakannya telah memanfaatkan Sparta, dan inilah kriteria tunggal yang Phoebidas harus dihakimi.

## Kelahiran
* Philip II, raja Macedon (maut 336 SM)
* Raja Antigonus I Monophthalmus (maut 301 SM)

## Kematian
383 SM

## Peristiwa
### Mengikut tempat
#### Yunani

* Raja Amyntas III dari Macedon, membuat perikatan sementara dengan Liga Chalcidice. Sparta yang dasarnya adalah untuk memecahbelahkan Yunani, menghantar sebuah ekspedisi ke utara untuk mengganggu Liga Chalcideice, sebuah gabungan kota-kota semenanjung Chalcidice yang terletak di arah timur Macedon.
* Phoebidas, komander Sparta yang sedang merentasi Boeotia dalam kempen ketenteraannya, mengambil kesempatan daripada persengketaan awam di Thebes untuk memasuki kota itu dengan askar-askarnya, Sebaik sahaja mereka berada di dalam kota itu, beliau menawan Cadmeia (kubu kota Thebes), dan memaksa puak anti-Sparta untuk melarikan diri daripada kota itu. Kerajaan Thebes diletakkan di tangan puak pro-Sparta yang dibantu oleh sebuah garison Sparta yang ditempatkan di Cadmeia. Banyak daripada bekas pemimpin Thebes dibuang negeri. Epaminondas, walaupun dikaitkan dengan puak anti-Sparta, dibenarkan tinggal.

### Mengikut topik
#### Astronomi
* Kitaran qamari 19-tahun diperkenalkan ke dalam takwim Babylonia.

#### Agama

* Sejarah Buddhisme - Majlis Buddhisme Kedua diadakan oleh Raja Kalasoka di Vaisali.

## Kelahiran

## Kematian
384 SM

## Peristiwa
### Mengikut tempat
#### Yunani

* Semasa Olimpiad, Lysias, pemidato Athens, mengkritik Yunani kerana membenarkan diri dikuasai oleh Dionysius, penzalim Syracuse, serta oleh orang-orang gasar Parsi.

## Kelahiran
* Aristotle, ahli falsafah Yunani (maut 322 SM)
* Demosthenes, negarawan dan pemidato Yunani (maut 322 SM)

## Kematian
385 SM

## Peristiwa
### Mengikut tempat
#### Yunani

* Jason dari Pherae menjadi penzalim Thessaly.

### Mengikut topik
#### Pendidikan
* Plato mengasaskan Academinya, dan mengajar matematik, astronomi, dan sains-sains lain, serta juga falsafah. Akademi ini didedikasikan kepada dewi Academus. Kos ditanggung oleh para dermawan, dan murid-murid tidak dikenakan sebarang yuran.

#### Astronomi
* Democritus mengumumkan bahawa Bima Sakti adalah terdiri daripada banyak bintang. http://www.cartage.org.lb/en/themes/Sciences/Physics/aboutphysics/physicstimeline/1799/1799.htm 

## Kelahiran

## Kematian
386 SM

## Peristiwa
### Mengikut tempat
#### Empayar Parsi

* Dibebaskan daripada serangan-serangan Sparta oleh perjanjian Kedamaian Raja yang dimeterai pada tahun dahulu, Paris mengalihkan perhatiannya kepada menyenyapkan Cyprus dan Mesir. Disebabkan oleh kemahiran Raja Evagoras dari Cyprus, dan Chabrias, jeneral askar upahan Mesir yang berasal dari Yunani, perang-perang ini berlanjutan pada sepanjang dekad itu.

#### Sicily
* Dionysius I dari Syracuse memperluas pengaruh dan perdagangan Syracuse ke Adriatik, dan menubuhkan sebuah tanah jajahan di jauh utara sehingga kota Etruska di Hadria.

## Kelahiran

## Kematian
388 SM

## Peristiwa
### Mengikut tempat
#### Yunani

* Raja Agesipolis I mengetuai seangkatan tentera Sparta terhadap Argos. Oleh sebab tidak adanya tentera Argos yang mencabarnya, baginda menjarah kawasan-kawasan luar bandar buat satu tempoh dan kemudian, selepas menerima banyak petanda yang buruk, kembali ke Sparta.
* Thrasybulus, jeneral Athens, belayar ke Lesbos dan dengan bantuan Mytilene, menewaskan angkatan tentera Sparta di pulau itu serta menawan sebilangan kota yang lain. Bagaimanapun, semasa masih di Lesbos, Thrasybulus dibunuh oleh penyerang-penyerang daripada kota Aspendus yang tuntutan-tuntutan kewangan oleh Thrasybulus daripada mereka telah mengakibatkannya tidak popular.
* Kerisauan tentang kebangkitan semula cita-cita imperialisme Athens menyebabkan Raja Artaxerxes II dari Parsi dan Raja Agesilaus II dari Sparta membuat satu perikatan. Sparta juga meminta dan mendapat sokongan daripada Dionysius I dari Syracuse.

### Mengikut topik
#### Seni
* Plato, setelah meninggalkan Athens pada kematian Socrates untuk mengunjungi Megara dan mungkin juga Mesir, membuat perjalanan ke Syracuse atas undangan Dion, abang (atau adik) ipar Dionysius.
* Drama *[[Plutus (drama)|Plutus]]* oleh Aristophanes dipersembahkan.

## Kelahiran
*

## Kematian
* Thrasybulus, jeneral Athens yang membantu dalam penggulingan Tiga Puluh Penzalim.
* Aristophanes, penulis drama Yunani (lahir k.k. 448 SM)
389 SM

## Peristiwa
### Mengikut tempat
#### Yunani

* Sebuah pasukan ekspedisi Sparta di bawah Raja Agesilaus II menyeberangi Teluk Corinth untuk menyerang Acarnania, salah satu sekutu dalam perikatan anti-Sparta. Agesilaus akhirnya dapat menyebabkan tentera Acarnania melawan dalam sebuah pertempuran sengit yang mengakibatkan penumpasan tentera Acarnania.
* Thrasybulus, jeneral Athens mengetuai searmada kapal trirem untuk mengenakan ufti pada kota-kota di sekeliling Laut Aegea, serta untuk membantu Rhodes yang kerajaan demokrasinya sedang berjuang dengan Sparta. Dalam kempen ini, Thrasybulus menawan Byzantium, mengenakan cukai pada kapal-kapal yang melalui Hellespont, serta memungut ufti daripada banyak pulau di Aegea.

## Kelahiran

## Kematian
390 SM

## Peristiwa
### Mengikut tempat
#### Republik Rom
* 18 Julai - Brennus, ketua puak Senon dari pantai Laut Adriatik di Itali, mengetuai seangkatan tentera Gaul Cisalpine untuk menyerang Rom dalam Pertempuran Allia. Mereka menawan seluruh kota Rom kecuali Bukit Capitoline yang dapat dipertahankan oleh Rom. Bagaimanapun, apabila Rom melihat kotanya dimusnahkan, mereka cuba membeli keselamatan mereka daripada Brennus. Rom bertuju membayar emas sebanyak seribu paun beratnya.
* Semasa Brennus sedang berdebat tentang berat emas dengan orang-orang Rom, Marcus Furius Camillus, diktator yang dibuang negeri, muncul dengan seangkatan tentera dan enggan membenarkan Brennus mengambil emas itu. Dalam pertempuran permulaan di jalan-jalan raya Rom, tentera Gaul diusir daripada kota itu dan dalam pertempuran kedua di luar kawasan kota, Camillus menewaskan penyerang-penyerang tersebut. Oleh itu, beliau dianugerahkan dengan gelaran 'Pengasas Kedua Rom' kerana menyelamatkan kota itu.

#### Mesir

* Hakor (Akoris), firaun Mesir, membuat perikatan tiga pihak dengan Evagoras, raja Cyprus, dan Athens.

### Mengikut topik
#### Seni bina
* Candi Aesculapius dibina di Epidaurus.

## Births
* Lelaki Tollund (tarikh anggaran berdasarkan umur 40 tahun semasa kematiannya)

## Kematian
* Andocides, pemidato dan ahli politik Athens (lahir 440 SM)
391 SM

## Peristiwa
### Mengikut tempat
#### Yunani

* Iphicrates, jeneral Athens, dengan sebuah angkatan tentera yang terdiri hampir daripada para askar ringan dan peltas (pelembing) mencapai suatu kemenangan yang muktamad terhadap rejimen Sparta yang ditempatkan di Lechaeum dalam Pertempuran Lechaeum. Ini merupakan kali pertama bahawa seangkatan askar infantri ringan dapat menewaskan seangkatan tentera hoplit (askar infantri dengan senjata lengkap) Yunani.
* Iphicrates juga berkempen terhadap Phlius dan Arcadia, dan menewaskan tentera mereka dengan muktamad serta menjarah wilayah Arcadia apabila tenteranya enggan bertempur. Selepas kemenangan ini, seangkatan tentera Argos mara menuju Corinth, dan menawan akropolisnya. Dengan itu, Argos dan Corinth digabungkan secara berkesan.

#### Empayar Parsi

* Struthas, satrap (gabenor) Parsi mengejarkan dasar anti-Sparta, dan menyebabkan Sparta memerintah Thibron, gabenor bagi kota-kota Yunani di Ionia, untuk menyerangnya. Pada mula-mulanya, Thibron berjaya menjarah wilayah Parsi, tetapi kemudian dibunuh bersama dengan sebilangan orangnya apabila Struthas menyerang hendap mereka.
* Evagoras dari Salamis dan Parsi bertempur untuk penguasaan Cyprus. Dibantu oleh Athens dan Mesir, Evagoras memperluas pemerintahannya ke sebahagian besar Cyprus serta beberapa kota di Anatolia.

#### Sicily

* Dionysius, penzalim Syracuse, mencuba memperluas pemerintahannya ke kota-kota Yunani di Itali selatan. Beliau tidak berjaya mengepung Rhegium.

#### Republik Rom
* Marcus Furius Camillus, diktator Rom, dituduh kerana membuat pembahagian yang tidak adil terhadap rampasan perang yag diperoleh daripada kemenangnya di Veii. Beliau hidup dalam buangan secara rela.
* Rom menghantar Quintus Fabius Ambustus serta dua orang lagi daripada keluarga Fabius sebagai duta untuk berjumpa dengan puak berkelana Celt (yang Rom menggelar sebagai Gaul) di bawah Brennus yang sedang mara ke arah hilir Sungai Tiber semasa angkatan tenteranya mengepung Clusium. Selepas kumpulan Quintus Fabius terlibat dalam pertempuran kecil dengan orang-orang Gaul dan membunuh salah satu daripada pemimpinnya, puak Gaul yang tersinggung mendesak bahawa Rom menyerah ahli-ahli Fabius kepada mereka. Rom menolak permintaan ini dan oleh itu, tentera Gaul mara menuju Rom.

## Kelahiran
*

## Kematian
* Mozi, ahli falsafah Cina (tarikh anggaran)
* Thibron, jeneral Sparta
392 SM

## Peristiwa
### Mengikut tempat
#### Yunani

* Sparta menghantar dutanya, Antalcidas, untuk berjumpa dengan Tiribazus, satrap (gabenor) Parsi, dengan harapan untuk menyebabkan Parsi bermusuh dengan sekutu-sekutunya. Antalcidas memberitahu Tiribazus bahawa Conon telah mempergunakan armada Parsi untuk memulakan pembinaan semula empayar Athens. Mendapat tahu tentang perkara ini, Athens menghantar sebuah perwakilan yang diketuai oleh Conon untuk mengemukakan kes mereka kepada Parsi di Sardis. Terperanjat terhadap tindakan Conon, Tiribazus menangkapnya, dan memberikan wang secara rahsia kepada Sparta untuk membina armadanya. Walaupun Conon dapat melarikan diri dengan cepat, beliau maut di Cyprus tanpa kembali ke Athens.
* Suatu persidangan perdamaian antara negara-negara kota Yunani diadakan di Sparta. Andocides, pemidato dan ahli politik Athens menyertai persidangan ini dengan tiga orang teman untuk merundingkan perdamaian dengan Sparta. Persidangan ini tidak berjaya, dan Athens menolak syarat-syarat yang dikemukan serta mengusir duta-duta tersebut.

#### Empayar Parsi

* Struthas, jeneral Parsi, dihantar oleh Raja Artaxerxes II untuk mengambil alih Tiribazus sebagai satrap (gabenor) Sardis, dan untuk mengejarkan dasar anti-Sparta.

#### Sicily

* Dionysius I dari Syracuse yang telah mengukuhkan diri terhadap penduduk-penduduk asli Sicily (Sicel), kini diserang oleh ekspedisi Carthage yang kedua, dan terpaksa bersekutu dengan penduduk-penduduk Sicel. Angkatan tentera Carthage di bawah Mago ditewaskan dan selepas membuat perdamaian, mereka pulang ke Carthage. Perjanjian ini dengan Carthage menguntungkan Dionysius.

### Mengikut topik
#### Seni
* Isocrates menubuhkan sebuah pusat pengajian retorik di Chios.

## Kelahiran
*

## Kematian
* Conon, jeneral Athens
393 SM

## Peristiwa
### Mengikut tempat
#### Yunani

* Conon, jeneral Athens dan Pharnabazus, satrap (gabenor) Parsi belayar ke tanah besar Yunani dan menyerang pantai Laconia serta menawan pulau Cythera. Mereka meninggalkan seorang gabenor Athens serta sebuah garison di sana.
* Pharnabazus menghantar Conon dengan banyak wang serta sebahagian besar armadanya ke Attica untuk membina semula tembok-tembok panjang yang terbentang dari Athens sehingga ke Piraeus. Projek itu telah dimulakan oleh Thrasybulus pada tahun yang lalu. Pembinaan disiapkan tidak lama kemudian, dan Athens dengan pantasnya mempergunakan tembok-tembok serta armadanya untuk menawan pulau-pulau Scyros, Imbros, serta Lemnos, dan mengasaskan *kleruki-kleruki* (tanah-tanah jajahan rakyat) di sana.
* Amyntas III dari Macedon, cicit Alexander I menjadi raja Macedon, selepas kekacauan melanda Macedon, akibat kemangkatan Raja Archelaus I, rajanya yang sangat berkuasa, pada tahun 399 SM.
* Perlawanan tercetus di Corinth antara puak demokrasi dan puak oligarki. Puak demokrasi yang disokong oleh Argos melancarkan sebuah serangan terhadap penentang-penentangnya, dan puak oligarki diusir dari kota itu. Orang-orang buangan ini berjumpa dengan angkatan tentera Sparta yang ketika itu ditempatkan di Sicyon untuk meminta bantuan, manakala Athens dan Boeotia menyokong puak demokrasi.
* Dalam sebuah serangan malam, angkatan tentera Sparta dan orang-orang buangan tersebut berjaya menawan Lechaeum, pelabuhan Corinth di Teluk Corinth, dan menewaskan sebuah angkatan tentera yang datang untuk mencabar mereka pada hari berikut.

#### Mesir

* Pada kemangkatan Raja Nepherites I, dua puak pesaing berlawan untuk takhta, dengan satunya menyokong Muthis, putera kepada Nepherites I, dan satu lagi menyokong Psammuthes. Psammuthes berjaya, tetapi hanya dapat memerintah sebagai raja Mesir buat beberapa bulan sahaja.
* Hakor menggulingkan pendahulunya, Psammuthes, sebagai raja Mesir, dan menuntut diri sebagai cucu Nepherites I, pengasas Dinasti Kedua Puluh Sembilan.

### Mengikut topik
#### Kesusasteraan
* *[[Ecclesiazusae]]*, sebuah drama komedi baru oleh Aristophanes, dipersembahkan.

## Kelahiran
*

## Kematian
* Nepherites I atau Nefaarud I, firaun Mesir
394 SM

## Peristiwa
### Mengikut tempat
#### Yunani

* Athens, Thebes, Corinth, dan Argos yang bersekutu mengumpulkan sebuah angkatan tentera yang besar di Corinth. Sebuah angkatan tentera yang besar juga diturunkan oleh Sparta untuk menempur dengan angkatan tentera bersekutu tersebut. Kedua-dua belah bertemu di dasar kering Sungai Nemea di dalam wilayah Corinth, dan dalam Pertempuran Nemea ini, tentera Sparta mencapai satu kejayaan yang utama terhadap angkatan tentera bersekutu.
* Conon, jeneral Athens, Pharnabazus, satrap (gabenor) Parsi, dan Evagoras, raja Salamis, mencapai satu kemenangan tentera laut yang amat besar terhadap tentera Sparta di bawah Peisander dalam Pertempuran Cnidus (dekat Rhodes). Selepas kemenangan ini, Conon dan Pharnabazus belayar di sepanjang pantai Ionia dan mengusir gabenor-gabenor dan garison-garison Sparta dari kota-kota mereka, walaupun mereka gagal menawan pangkalan-pangkalan Sparta di Abydos dan Sestos. Dengan percubaan Sparta untuk membina sebuah empayar kini digagalkan, Parsi menguasai Laut Aegea.
* Kedua-dua angkatan tentera bertemu sekali lagi di Coronea di dalam wilayah Thebes dalam Pertempuran Coronea. Sekali lagi, tentera Sparta di bawah Raja Agesilaus II menang dalam pertempuran. Selepas kejayaan ini, Agesilaus dan askar-askarnya pulang ke Sparta merentasi Teluk Corinth.

## Kelahiran

## Kematian
395 SM

## Peristiwa
### Mengikut tempat
#### Empayar Parsi

* Parysatis, ibu Cyrus si Lebih Muda serta musuh kepada Tissaphernes, satrap (gabenor) Parsi, berjaya memujuk Artaxerxes II, raja Parsi, supaya membunuh Tissaphernes di Colossae, Phrygia (Turki kini). Parysatis tidak boleh memaafi Tissaphernes atas perlakuan yang kasar terhadap mendiang Cryrus, anak kesayangannya.
* Selepas menghabiskan musim sejuk untuk menubuhkan sebuah pasukan askar berkuda, Agesilaus II, raja Sparta, berjaya membuat sebuah serangan mendadak masuk ke Lydia pada musim bunga.
* Tithraustes menggantikan Tissaphernes sebagai satrap (gabenor) Parsi. Suatu perjanjian gencatan senjata diikat antara Tithraustes dengan Agesilaus. Tithraustes menyuap tentera Sparta supaya mara ke arah utara masuk ke kesatrapan Pharnabazus.
* Tidak berupaya menewaskan angkatan tentera Agesilaus, Pharnabazus memutuskan untuk memaksa Agesilaus berundur dengan memulakan kekacauan di tanah besar Yunani. Beliau menghantar Timocrates dari Rhodes untuk mengunjungi Athens, Thebes, Corinth, dan Argos bagi tujuan mengapi-apikan dan menyuap mereka supaya bertindak terhadap Sparta. Timocrates berjaya memujuk puak-puak yang berkuasa di setiap negara tersebut supaya mengejarkan dasar anti-Sparta.

#### Yunani

* "Perang Corinth" bermula dengan perikatan Athens, Thebes, Corinth, dan Argos (dengan bantuan daripada Parsi) bertempur dengan Sparta. Sparta menyediakan seangkatan tentera untuk bertempur dengan perikatan baru ini, dan memerintah Agesilaus supaya pulang ke Yunani. Agesilaus bertolak ke Sparta dengan askar-askarnya melalui Hellespont dan mara ke arah barat menuju Thrace.
* Sparta mengatur dua angkatan tentera, satu di bawah Lysander, jeneral Sparta, dan satu lagi di bawah Pausanias, raja Sparta, untuk bertemu di Haliartus, sebuah kota milik Boeotia, dan menyerangnya. Lysander yang tiba lebih awal daripada Pausanias, memujuk kota Orchomenus supaya memberontak terhadap gabungan Boeotia, dan kemudian mara menuju Haliartus dengan askar-askarnya. Di sana, Lysander dibunuh ketika beliau membawa angkatan tenteranya terlalu dekat dengan tembok-tembok kota itu.
* Pertempuran Haliartus antara Sparta dan Thebes tamat dengan tidak muktamad. Pausanias yang tiba sehari kemudian, mengambil balik mayat-mayat askar Sparta di bawah suatu kedamaian sementara, dan kembali ke Sparta. Di sana, Pausania dibicarakan atas tuduhan yang membawa hukuman mati, tetapi baginda melarikan diri ke Tegea sebelum dapat disabit bersalah. Pausanias digantikan oleh puteranya, Agesipolis I, sebagai raja Sparta.

## Kematian
* Lysander, jeneral dan laksamana Sparta
* Tissaphernes, satrap (gabenor) Parsi
396 SM

## Peristiwa
### Mengikut tempat
#### Empayar Parsi

* Parsi mengumpulkan searmada gabungan yang terdiri daripada armada-armada Phoenicia, Cilicia, dan Cyrus di bawah kuasa pemerintahan Conon, seorang laksamana Athens yang berpengalaman, dan menawan Rhodes.

#### Carthage
* Carthage terpaksa menamatkan Syracuse (yang dimulakan pada tahun 398 SM), tetapi dapat memusnahkan Messina. Perang pertama Dionysius dengan Carthage tamat dengan kemenangan yang ketara untuk Dionysius yang membatasi kuasa musuhnya kepada sebuah kawasan di Sicily barat laut. Ketika kembali ke negaranya, Himilco, jeneral Carthage, membunuh diri.

#### Yunani

* Agesilaus II, raja Sparta, mencapai kejayaan dalam kempen ketenteraannya terhadap Pharnabazus dan Tissaphernes, satrap-satrap (gabenor) Parsi. Tissaphernes yang merupakan satrap Lydia dan Caria mengalami suatu kekalahan yang utama di Sardis. Agesilaus bersetuju dengan Tissaphernes untuk berdamai selama tiga bulan. Perundingan-perundingan yang diadakan semasa itu terbukti tidak berhasil, dan pada penamatan perjanjian tersebut, Agesilaus menyerang Phrygia dan dengan mudahnya merampas amat banyak harta rampasan kerana Tissaphernes telah menumpukan angkatan tenteranya di Caria.

#### Republik Rom
* Marcus Furius Camillus yang dijadikan diktator oleh Rom, akhirnya memusnahkan kota Etruska di Veii yang terletak di Etruria selatan ketika kota itu ditawan oleh angkatan tentera Rom selepas apa yang dikatakan pengepungan selama 10 tahun. Penawanan Veii dan wilayah-wilayah bersekitaran menandakan perluasan utama Rom yang pertama yang menambahkan sekali ganda wilayah Rom selepas kemenangan tersebut.
* Rom memperkenalkan pembayaran gaji kepada angkatan tenteranya.

### Mengikut topik
#### Kesusasteraan
* Plato menerbitkan ''Apologia'' yang merupakan pembelaan mentornya, Socrates.

#### Sukan
* Kyniska menjadi wanita pertama untuk memenangi satu acara dalam Sukan Olimpik apabila rata kuda yang ditajanya mendapatkan tempat pertama. Larangan terhadap wanita bertanding memaksanya mengupah seorang lelaki untuk menunggangnya.

## Kelahiran
* Xenocrates, ahli falsafah dan rektor Akademi (maut 314 SM)

## Kematian
* Himilco, jeneral Carthage
397 SM

## Peristiwa
### Mengikut tempat
#### Yunani

* Atas permintaan Ionia untuk bantuan terhadap Raja Artaxerxes II dari Parsi, Raja Agesilaus II dari Sparta melancarkan sebuah kempen yang bercita-cita tinggi di Asia Minor.

#### Carthage
* Carthage mengasaskan Lilybaeum, sebuah kota di Sicily, untuk menggantikan kota Motya.
* Himilco menyeberangi ke Sicily dari Carthage dengan seangkatan tentera yang baru, dan menaklukkan pantai utara. Perbuatannya ini menyebabkan Dionysius, penzalim Syracuse, mempertahankan diri. Himilco kemudian mengepung Syracuse. Bagaimanapun, angkatan tentera Carthage sekali lagi dilanda oleh wabak. Angkatan tentera Syracuse menyerang balas dan menewaskan angkatan tentera Himilco sama sekali. Himilco terpaksa melarikan diri balik ke Carthage.

## Kelahiran
* Dionysius II, anak lelaki Dionysius I, penzalim Syracuse (maut 343 SM).
* Antipater, jeneral Macedon (maut 319 SM).

## Kematian
398 SM

## Peristiwa
### Mengikut tempat
#### Sicily

* Dionysius, penzalim Syracuse, mungkir perjanjian pendamaiannya dengan Carthage, dan menyerang kota-kota Carthage di sudut barat Sicily yang telah dilemahkan oleh wabak. Pembunuhan beramai-ramai terhadap penduduk-penduduk Carthage dijalani. Motya, dengan pelabuhan yang baik sekali, diserang dan ditawan.

## Kelahiran

## Kematian
400 SM

## Peristiwa
### Mengikut tempat
#### Empayar Parsi

* Artaxerxes II, raja Parsi, melantik Tissaphernes untuk mengambil alih semua daerah di Asia Minor yang Cyrus, adik Artaxerxes II, merupakan gabenor sebelum pemberontakannya.

#### Yunani

* "Sepuluh Ribu" (askar upahan) Xenophon membuat perjalanan balik ke Yunani, dengan kebanyakan mereka masuk tentera Sparta. Kejayaan Xenophon bergerak merentasi Empayar Parsi menggalakkan Sparta memulakan perang-perang terhadap tentera Parsi di Asia Minor.
* Dengan meletusnya perang antara Sparta dan Parsi, Conon, laksamana Athens, memegang kuasa bersama dengan Pharnabazus untuk sebuah armada Parsi.
* Perang tercetus antara Sparta dengan Elis.

#### Carthage
* Carthage menduduki Malta.

#### Britain

* London berasal daripada sebuah cangkat yang terletak di kawasan berpaya pada tempat pertemuan Sungai Walbrook dengan Sungai Thames. Belin, raja Celt, membina semula sebuah tembok tanah yang memagari beberapa dozen pondok dan menitahkan pembinaan sebuah bagan kayu pada pangkalan yang dipotong ke dalam sisi selatan tembok itu di sepanjang tebing sungai (tarikh anggaran).

#### Mesir

* Amyrtaeus dari Sais berjaya memberontak terhadap penguasaan Parsi dan menguasai seluruh Mesir Atas.

### Mengikut topik
#### Seni dan sains
* Tarbil direka oleh jurutera-jurutera Yunani.
* Zaman Klasik Tinggi seni arca di Yunani tamat dan disusuli oleh zaman abad keempat SM (Zaman Klasik Akhir) (tarikh anggaran).
* Model untuk Akropolis, Athens, dibuat dan kini berada di Muzium Diraja Ontario, Toronto (tarikh anggaran).
* Theodoros dari Phokaia, Asia Minor, membina Tholos, Tempat Suci Dewi Athena Pronaia, di Delphi.

## Kelahiran
*

## Kematian
* Thucydides, ahli sejarah Yunani (tarikh anggaran) (lahir k.k. 460 SM)
* Aspasia dari Miletus, balu Pericles dari Athens (tarikh anggaran) (lahir k.k. 470 SM).
401 SM

## Peristiwa
### Mengikut tempat
#### Empayar Parsi

* Cyrus si Lebih Muda mempergunakan pergaduhannya dengan Tissaphernes tentang kota-kota Ionia sebagai helah untuk mengumpulkan sebuah angkatan tentera besar dan berpura-pura menyediakan sebuah ekspedisi ke Pisidia di Pergunungan Taurus. Cyrus bertolak dengan lebih kurang 20,000 orang yang terdiri daripada lebih kuruang 10,000 orang askar upahan Yunani. Apabila beliau tiba di Sungai Euphrates yang terletak di Thapsacus, beliau mengumumkan bahawa tujuannya adalah untuk bertempur dengan Artaxerxes II. Beliau mara tanpa sebarang tentangan menuju Babylonia, tetapi Artaxerxes yang diberikan amaran oleh Tissaphernes pada saat terakhir, dengan gopoh-gapah mengumpulkan sebuah angkatan tentera. Kedua-dua angkatan tentera bertemu dalam Perang Cunaxa di utara Babylon, dan Cyrus dibunuh.

#### Yunani

* Askar-askar upahan Yunani yang bertempur di Cyrus dibiarkan terdampar selepas kekalahan Cyrus, dan di bawah Xenophon merempuh ke utara merentasi orang-orang Parsi, Armenia, dan Kurd yang bersikap bermusuhan, sehingga tiba di Trapezus yang terletak di pantai Laut Hitam. Xenophon menjadi ketua mereka apabila Tissaphernes, satrap (gabenor) Parsi, menangkap Clearchus dari Sparta serta kapten-kapten kanan Yunani yang kemudian dihukum mati oleh Artaxerxes.
* Agesilaus II menjadi raja Sparta pada kematian abang tirinya, Agis II.

#### China

* Zhou An Wang menjadi raja Dinasti Zhou di China.

### Mengikut topik
#### Kesusasteraan
* Drama tragedi *[[Oedipus at Colonus]]* oleh Sophocles dipersembahkan selepas kematiannya. Ia diterbitkan oleh cucunya (juga dinamai Sophocles) dalam Perayaan Dionysus di Athens.

## Kelahiran
*

## Kematian
* Agis II, raja Eurypontid Sparta
* Clearchus, jeneral dan askar upahan Sparta
* Cyrus si Lebih Muda, putera lebih muda kepada Darius II, raja Parsi
Pemadam

**Pemadam** merujuk kepada alat yang digunakan bagi memadam sesuatu tanda, biasanya tulisan. Terdapat pelbagai jenis alat pemadam, antaranya adalah:-
# Pemadam papan hitam.
# Getah pemadam

Kebanyakan pemadam berfungsi menghilangkan tanda tanpa merosakkan permukaan yang terdapat tanda tersebut.

Kata *pemadam* juga digunakan bagi alat yang menghilangkan selain tanda seperti alat pemadam api.
Perbankan Islam di Malaysia

Bentuk terawal aktiviti perbankan Islam diketahui bermula pada bulan September 1963 dengan tertubuhnya Perbadanan Wang Simpanan Bakal-Bakal Haji (PWSBH). PWSBH telah ditubuhkan untuk dijadikan institusi bagi umat Islam membuat simpanan sebagai persediaan mengerjakan ibadat Haji ke tanah suci Mekah. Pada tahun 1969, PWSBH telah bergabung dengan Pejabat Urusan Haji bagi membentuk Lembaga Urusan dan Tabung Haji (kini dikenali sebagai Lembaga Tabung Haji). 

Bank Islam pertama telah ditubuhkan pada tahun 1983. Pada tahun 1993, bank perdagangan, bank saudagar dan syarikat kewangan mula dibenarkan untuk menawarkan produk-produk dan perkhidmatan perbankan Islam di bawah Skim Perbankan Tanpa Faedah (SPTF). Walau bagaimanapun, institusi-institusi ini dikehendaki mengasingkan dana dan aktiviti urus niaga perbankan Islam daripada urus niaga perbankan konvensional bagi memastikan tiada percampuran dana.

## Prinsip Syariah dalam Perbankan Islam
Perbankan Islam mempunyai tujuan yang sama dengan perbankan konvensional melainkan operasinya adalah berlandaskan prinsip Syariah, yang dikenali sebagai Fiqh al-Muamalat (peraturan-peraturan Islam di dalam urus niaga). Prinsip dasar perbankan Islam ialah perkongsian untung dan rugi dan larangan ke atas riba (faedah).
Pada tahun 1983 Bank Islam pertama telah ditubuhkan. Pada tahun 1993 pula, bank perdagangan, bank saudagar dan syarikat kewangan mula dibenarkan untuk menawarkan produk-produk dan perkhidmatan perbankan Islam di bawah Skim Perbankan Tanpa Faedah (SPTF). Walau bagaimanapun, institusi-institusi ini dikehendaki mengasingkan dana dan aktiviti urus niaga perbankan Islam daripada urus niaga perbankan konvensional bagi memastikan tiada percampuran dana.
Kebanyakan pinjaman koperasi di Malaysia berlandaskan prinsip islamik. Di antara konsep-konsep Islam yang selalu diguna pakai di dalam perbankan Islam ialah:

* perkongsian untung (Mudharabah)
* simpanan (Wadiah)
* usaha sama (Musyarakah)
* kos tokok (Murabahah)
* sewaan (Ijarah).

## Pautan luar
*maklumat, latihan dan seminar kewangan Islam di Malaysia
Ali Setan

Filem **Ali Setan** yang mula ditayangkan dipawagam pada 16 Februari 1985 merupakan filem romantik komedi arahan pengarah terkenal Jins Shamsuddin,
yang menggabungkan pelakon lelaki yang baru iaitu Azmil Mustapha dengan penyanyi popular Fauziah Ahmad Daud. 

## Sinopsis
Kisah mengenai kenakalan seorang pelajar senior Universiti Sains Malaysia bernama Ali. Dia sering mengacau pelajar-pelajar lain termasuk pelajar baru bernama  Asmidar sebagai mangsanya. Namun perasaan Asmidar berubah menjadi cinta. Tipah sepupu Ali cuba merebut Ali dengan mengaku dinodai oleh Ali.

Kisahnya bermula apabila Asmidar dan Ali bertemu dalam keretapi semasa perjalanan ke Pulau Pinang ,Ali dan rakan-rakan mengenakan dia dengan air Coke kemudian Asmidar balas semula dengan hempuk telur dekat kepala Ali.Tidak berakhir di situ Ali masih meneruskan kerja menyakat Asmidar hingga pernah dimarahi oleh Dekan di tempat belajar namun Asmidar meminta Dekannya agar tidak melakukan apa-apa tindakan dan perbuatan dia hanyalah gurauan.

Dalam masa sama Jeff tidak menyukai kelakuan Ali lebih-lebih lagi melakukan perbuatan terhadap Asmidar wahal Jeff ada simpan perasaan terhadap beliau. Walaupun Ali gemar kacau tetapi tidak pernah abaikan pelajaran dan kerap memberi nasihat kepada rakan lain tentang masa depan selain beri pandangan tentang sesuatu benda.

## Pelakon
### Pelakon utama
* Azmil Mustapha sebagai Ali
* Fauziah Ahmad Daud sebagai Asmidar

### Pelakon pembantu
* Izi Yahya sebagai Jeff
* Liza Abdullah sebagai Aini
* Ebby Saiful sebagai Latiff
* Shah Rezza sebagai Jali
* Sheila Majid sebagai Tipah
* Jins Shamsuddin sebagai Tan Sri (bapa angkat Ali)
* Nena Ahmad sebagai Pensyarah adegan berbalas pantun katak di dalam dewan kuliah

## Anugerah dan pencapaian
Kedua-dua pelakon utamanya telah meraih anugerah Pelakon Lelaki Terbaik dan Pelakon Wanita Terbaik pada Festival Filem Malaysia ke-6, 1986. Selain itu filem ini telah memenangi beberapa kategori lain seperti Penyunting Terbaik (Johari Ibrahim), Penataan Muzik Terbaik (Adnan Abu Hassan) dan Lagu Terbaik iaitu "Debu Di Hati" yang telah dicipta oleh Azmi Ab Rahman. Cerita ini disambung dengan filem Ali Setan 2. Filem ini mendapat kutipan sebanyak RM 990,852 (RM 0.99 Juta).. Pada waktu ditayangkan filem ini tidaklah begitu popular berbanding filem Adik Manja yang menjadi fenomena sewaktu ditayangkan dan mendapat kutipan jauh lebih tinggi dari Filem Ali Setan iaitu sebanyak RM 3.5 Juta. Tetapi TV swasta, TV3 sentiasa menayangkan filem Ali Setan setiap tahun menjadikan filem Ali Setan lebih popular di kaca tv..

## Lagu
Antara lagu dimuatkan dalam filem Ali Setan:

•Wajah Rahsia Hati - Sheila Majid versi intro & Fauziah Ahmad Daud versi album 

•Debu di Hati - Ebby Saiful 

•Wajah Rahsia Hati - versi instrumental

## Lain-lain

Colorfilm Sydney (Australia) ... Pasca Penerbitan

## Rujukan

## Pautan luar
*
Ali Setan 2

**Ali Setan 2** ialah sebuah filem romantik komedi Malaysia yang ditayangkan pada 7 November 1986 dan merupakan sambungan kepada filem Ali Setan.

Ia diterbitkan pada tahun 1986.

## Sinopsis
Setelah menerima ijazah, Ali dan Asmidar bercadang mahu mendirikan rumahtangga. Bagaimanapun, Jeff telah menyebabkan perkahwinan mereka dibatalkan kerana Jeff telah menceritakan latar belakang Ali kepada ayah Asmidar. Ayah Asmidar, memaksanya berkahwin dengan Jeff. Selepas beberapa bulan, Jeff telah menceraikan Asmidar kerana perkahwinan mereka tidak bahagia. Asmidar dan Ali bertemu dan bersatu semula.

## Pelakon
* Azmil Mustapha sebagai Ali
* Shasha sebagai Asmidar
* Izi Yahya sebagai Jeff
* Liza Abdullah sebagai Aini
* Ebby Saiful sebagai Latiff
* Shah Rezza sebagai Jali
* Dayangku Intan sebagai Tipah
* Baharuddin Omar sebagai Bapa Asmidar
* Halim Sabir

## Trivia
*Shasha menggantikan Fauziah Ahmad Daud untuk watak Asmidar.
*Dayangku Intan menggantikan Sheila Majid untuk watak Tipah.

## Rujukan

## Pautan luar
*
Gunung Hatton

**Gunung Hatton** merupakan sebuah gunung yang terdapat dalam daerah Lahad Datu di negeri Sabah Negeri di bawah Bayu, Malaysia. **Gunung Hatton** mempunyai ketinggian setinggi 648 meter. 

Gunung Hatton terletak dalam Taman Perlindungan Tabin.

## Rujukan


## Pautan luar
* Gunung Hatton
402 SM

## Peristiwa
### Mengikut tempat
#### Yunani

* Archelaus, raja Macedon, membantu mengasaskan sebuah oligarki pro-Macedon di Larissa, Thessaly.

## Kelahiran
* Phocion, negarawan dan jeneral Athens (maut k.k. 318 SM).

## Kematian
* Zhou Wei Lie Wang, raja Dinasti Zhou di China